b'\n_START_ARTICLE_\nNovi Sad\n_START_SECTION_\nHistorie\n_START_PARAGRAPH_\nByen ble grunnlagt 1694 av prins Eugene av Savoia etter at Habsburgerne hadde erobret omr\xc3\xa5det. Bysenteret ble bygget i barokk stil, som mange andre bysentra i Vojvodina og Slavonia. Den viktigste bygningen er festningen Petrovaradin (oppf\xc3\xb8rt mellom 1692 og 1780). Denne festningen var i mange hundre \xc3\xa5r et av de viktigste forsvarspunktene for det habsburgske riket mot  Det ottomanske rike._NEWLINE_Under andre verdenskrig h\xc3\xb8rte byen mellom 1941 og 1945 til Ungarn. Novi Sad var under Kosovokrigen i 1999 m\xc3\xa5l for luftangrep fra NATO, angrep som blant annet \xc3\xb8dela alle broene over Donau og kringkastingshuset.\n_START_SECTION_\nKultur og utdanning\n_START_PARAGRAPH_\nNovi Sad er hjemsted for den eldste serbiske institusjonen for kunst og vitenskap, Matica Srpska, som ble grunnlagt i  1826 i Budapest  og flyttet til Novi Sad i 1864._NEWLINE_Universitetet i Novi Sad (med avdelinger i Subotica, Zrenjanin og Sombor) ble grunnlagt i 1960. Det omfatter i dag 13 fakulteter og omtrent 38\xc2\xa0000 studenter._NEWLINE_Nasjonalteateret i Novi Sad ble grunnlagt i 1861.'